Kirkens barokkfasade er en av de mest interessante arkitektoniske elementer i bygningen. Den er bølgeformet og delt opp av søylepar, mens den brutte, utbygde gesimsen beriker bygningens hovedkorpus. Over portalen finnes Salesianerordenens våpenskjold. Kirken har ett skip med hovedalteret og seks sidekapeller med rike rokokkodekorasjoner, gamle malerier av polske, italienske og franske mestere (blant annet av Daniel Schultz), portretter av berømte og adelige polakker samt et tabernakel av sølv og ibenholt, overgitt til kirken av dronning Marie Louise Gonzaga de Nevers i 1654.